छुक...छुक करती आई रेल....रेलगाड़ी ने डेढ़ सौ साल के इतिहास में भारत में बहुत बड़ा बदलाव देखा है। आज भारतीय रेल का जितना बड़ा नेटवर्क है, उसके विकास की कहानी और भी रोचक है। रेलगाड़ी पर न जाने कितने गीत बने हैं और कितनी कहानियां लिखी गई हैं। पर भारतीय रेल ने रेलवे की इस विकास यात्रा को एक जगह संजोने के लिए नई दिल्ली के चाण्क्यापुरी में नेशनल रेल म्यूजियम बनाया है। कई एकड़ में फैले इस रेल म्यूजियम में आप भारतीय रेल के पूरे इतिहास को अपनी आंखों के समाने देख सकते हैं। सौ साल पुराने इंजन, महाराजाओं के सैलून, पुरानी पटरियां देख सकते हैं। साथ ही रेलवे जुड़ी दुर्लभ तस्वीरें और मॉडल भी यहां देख सकते हैं। खास तौर पर बच्चों के लिए रेल म्यूजियम बड़ी रोचक जगह है। बच्चे यहां आकर अपना ज्ञान तो बढ़ाते ही हैं वे खुश भी होते हैं ज्वाय ट्रेन में सफर करके।